झारखंड बंद का बोकारो में मिलाजुला असर
मूलवासीसंगठन का झारखंड बंद का बोकारो में मिलाजुला असर रहा। यहां से लंबी दूरी की गाड़ियां नहीं चलीं, जबकि शहर में यात्री गाड़ियां चलीं। लंबी दूरी तय करने वाले यात्री नया मोड़ के बस स्टैंड पर परेशान दिखे। मंगलवार को चास के जोधाडीह मोड़ और तेलमोच्चो पुल को मासस मूलवासी संगठनों ने जाम कर दिया। सड़क जाम दिन के 11 बजे किया गया। पिंड्राजोरा, बिजुलिया मोड़, चंदनकियारी, जैनामोड़, कसमार, पेटरवार सहित अन्य जगहों पर वाहनों को रोककर नारेबाजी की गई। जाम के कारण धनबाद, बोकारो और पुरूलिया जाने वाली गाड़ियों की कतार लग गई। मूलवासी संगठन ने स्थानीय, नियोजन नीति, मूलवासी को नौकरी आदि मांगों को लेकर बंद का आह्वान किया था।
पेटरवार-तेनुचौक जाम किया
पेटरवार।स्थानीय नीति लागू करने को लेकर आदिवासी सेंगेल अभियान एवं झारखंड दिशोम पार्टी के संयुक्त रूप से पेटरवार-तेनुचौक को जाम किया। आंदोलनकारी सुबह आठ बजे से 10 बजे तक एन एच 23 को पेटरवार तेनुचौक जाम किया। बंदी का नेतृत्व आदिवासी सेंगेल अभियान के जोनल संयोजक देवनारायण मुर्मू एवं करमचंद हांसदा ने किया। पेटरवार पुलिस पहुंच कर जाम हटाई। मौके पर कालीचरण सोरेन, श्याम किशोर किस्कू, गोपीनाथ मुर्मू, दशरथ मुर्मू, शिवचरण मरांडी, गुलाब चंद मुर्मू, धनेश्वर मुर्मू, संतोष सोरेन, चन्द्र मोहन मरांडी आदि थे।
झारखंड खतियानधारी मंच ने दिया धरना
चंदनकियारी | झारखंडबंद को लेकर झारखंड खतियानधारी मंच ने चंदनकियारी शहीद चौक पर धरना दिया। धरना दे रहे मंच सदस्यों ने कहा कि 1932 के खतियान के आधार पर स्थानीय नीति लागू हो। साथ ही स्थानीय युवाओं को तृतीय चतुर्थ वर्ग की नौकरी में प्राथमिकता मिले। स्थानीय भाषा में पठन-पाठन अविलंब लागू करने के साथ पारा शिक्षकों का स्थायीकरण हो।
सड़क जाम किया, धरना भी दिया
पिंड्राजोरा।झारखंड बंद को लेकर यहां कई दल के कार्यकर्ता संयुक्त रूप से सड़क जाम कर रहे थे। झारखंड खतियानधारी जनाधिकार मंच, अखिल भारतीय सरना आदिवासी कुड़मी समाज, कुड़मी विकास मोर्चा एवं माकर्सवादी समन्वय समिति ने संयुक्त रूप से नगेन मोड़, बिनोद मोड़ में सड़क पर उतरे। नगेन मोड़ में सड़क जाम आठ से तीन बजे तक रहा। जामकर्ता झारखंड के मूलवासी की भावना के अनुरूप 1932 के खतियान के आधार पर स्थानीय एवं नियोजन नीति लागू करने की मांग कर रहे थे। मौके पर जिप सदस्य राजेश कुमार महतो, शोभारानी महतो, अजीत सिंह चौधरी, जेडी महतो, दिलीप महतो, भीम महतो, प्रकाश महतो, रामविलास महतो, प्रदीप महतो, हरिपद महतो, गयाराम शर्मा, भीम रजक, भोला सहिस, अर्जुन बाउरी, बैद्यनाथ पाल आदि उपस्थित थे। बंदी के समर्थन में पिंड्राजोरा सुभाष चौक पर एक दिवसीय धरना दिया गया वहीं वहीं खतियानधारी मंच ने पिंड्राजोरा में धरना दिया। यहां वक्ताओं ने कहा कि आजतक मूलवासियों को हक नहीं मिला। यह झारखण्ड आंदोलनकारियों की शहादत का अपमान है। मौके पर विश्वनाथ, विक्रम, अर्जुन, गोराचांद, शक्तिपद, गुलाम, कणिलाल, बाटुल, विरंची, लंबोदर, संतोष, मुक्तेश्वर, गोलबाबू आदि उपस्थित थे।
bho_Deva hin_Deva mai_Deva hin_Deva bho_Deva hin_Deva bho_Deva hin_Deva